Diari Oficial de la Generalitat Valenciana


Sumari del DOGV 6280, del 02-06-2010 (2010/6235)

RESOLUCIÓ de 28 de maig de 2010, del director general d'Ordenació i Centres Docents de la Conselleria d'Educació, per la qual es modifica parcialment el calendari de realització de la prova de certificació de nivell Bàsic d'espanyol per a estrangers de les ensenyances d'idiomes de règim especial a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6280

Data del DOGV
:   02-06-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/6235


Data del document
:   28-05-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * examen
    * ensenyament d'idiomes
    * avaluació de coneixements

RESOLUCIÓ de 28 de maig de 2010, del director general d'Ordenació i Centres Docents de la Conselleria d'Educació, per la qual es modifica parcialment el calendari de realització de la prova de certificació de nivell Bàsic d'espanyol per a estrangers de les ensenyances d'idiomes de règim especial a la Comunitat Valenciana. [2010/6235]  
L'Orde de 10 de març de 2008, de la Conselleria d'Educació, regula la prova de certificació de les ensenyances d'idiomes de règim especial en la Comunitat Valenciana (DOCV núm. 5728, de 26.03.08).  
Una vegada constituïda la Comissió Coordinadora, per la Resolució de 7 d'octubre de 2009, de la Direcció General d'Ordenació i Centres Docents (DOCV núm. 6127, de 21.10.2010), modificada per la Resolució de 4 de febrer, de la Direcció General d'Ordenació i Centres Docents (DOCV núm. 6209, de 18.02.2010) i establit el calendari de realització de la prova de certificació per la Resolució de 19 de febrer de 2010, de la Direcció General d'Ordenació i Centres Docents (DOCV núm. 6216, de 01.03.2010).   
Per necessitats organitzatives i en virtut de les competències que m'atribuïx el Decret 118/2007, de 27 de juliol, del Consell, pel que s'aprova el Reglament Orgànic i Funcional de la Conselleria d'Educació, així com per l'Orde de 29 de febrer de 2008, de la Conselleria d'Educació, de desenvolupament del reglament orgànic i funcional del dit departament, resolc:  
Apartat únic  
Modificar parcialment la Resolució de 19 de febrer de 2010 (DOCV núm. 6216, d'01.03.2010), traslladant la prova de certificació d'espanyol per a estrangers de nivell Bàsic que estava convocada per al dia 8 de juny, dimarts (a les 09.00 hores), al dia 9 de juny, dimecres (a les 16.30 hores).  
De conformitat amb el que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que esgota la via administrativa, podrà ser recorregut potestativament, en reposició o bé cabrà plantejar directament recurs contenciós administratiu en els terminis i davant de l'òrgan que s'indica a continuació:  
a) El recurs de reposició s'haurà d'interposar davant del conseller d'Educació, en el termini d'un mes a comptar de l'endemà de ser publicat.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
València, 28 de maig de 2010.- El director general d'Ordenació i Centres Docents: Rafael Carbonell Peris.